Almuradiel

Almuradiel estas municipo de Hispanio, en la provinco de Ciudad Real, regiono de Kastilio-Manĉo.

 Loĝantoj 
La loĝantoj nomiĝas almuradielenses. La censita populacio en 2010 estis de 891 loĝantoj kaj la denseco estas de 13,47 loĝ/km².

 Situo 
Almuradiel estas situa en la suda parto de Kastilio-Manĉo en la komarko aŭ distrikto Sierra Morena en la suda parto de la provinco de Ciudad Real, je altitudo de 808 m; je 79 km el Ciudad Real, provinca ĉefurbo. La areo de ties teritorio estas de 66.16 km². La geografiaj koordinatoj estas 38°30′45″ N 3°29′41″ Ok.

 Geografio 
En la ĉirkaŭo de la kerna domaro komencas la mita kaj mirinda montopasejo de Despeñaperros, ravingorĝo farita de la rivero Magaña. La ĉefa flaŭro estas de sekaj arbaroj hegemonie de pino, anzino, korkokverko kaj cistoj, krom naturaj paŝtejoj propraj de Sierra Morena. Tiu vilaĝo troviĝas ĉe la km 232a de la aŭtoŝoseo A-4, inter Valdepeñas kaj Despeñaperros.

 Ekonomio 
Agrikulturo (cerealoj kaj olivarboj) kaj brutobredado (ŝafoj kaj bovoj). Ĉasado (predrikoj, cervoj, kunikloj, aproj), rura turismo.

 Historio 
En 1780 ĝi estis kreita laŭ la regado de la reĝo Karlo la 3-a. Tio enkadriĝis en la koloniigoj de Sierra Morena en la 18a jarcento, por kontraŭstari la agadon de la ŝtelistoj kaj la senloĝado.

Oni rilatigas la nomon al araba deveno, eble kun la toponimo El Muradal, same kiel muro, ĉar ĝi troviĝas ĉe la enirejo norda-nordorienta de tiu fama montopasejo, antaŭpasejo de Despeñaperros, kiu pluestas ununura enirejo el centra Hispanio al Andaluzio, kaj laŭ ŝoseoj kaj laŭ fervojo.

 Notoj 

 Vidu ankaŭ 
 Municipoj de la provinco de Ciudad Real
 Almuradiel-Viso del Marqués (stacidomo)


Kategorio:Kastilio-Manĉo
Kategorio:Municipoj de Ciudad Real
Kategorio:Provinco de Ciudad Real